Region Nordjylland har sorte tal på bundlinjen.

- Regionen har været gennem et sejt træk over de seneste år, hvor den økonomiske udvikling er vendt. På flere områder har Regionen skåret ind til benet, så vi har kunnet overholde budgettet samtidig med, at vi har sat nye vigtige aktiviteter i gang, siger Ulla Astman. Regnskabet viser, at særligt Regionens sygehuse er i økonomisk balance samtidig med, at der leveres den aftalte aktivitet. For Sundhedsområdet under ét ligger regnskabsresultatet ca. 31 mio. kr. under det loft, som er aftalt med Regeringen. På de øvrige driftsområder kan man også konstatere et positivt regnskabsresultat.